《李徽猷病后许赏莲而未酬小诗发一笑》
宋代·陈元晋

僧夏分来一榻凉，爱莲更坛水云乡。
露融初日敷朝采，雨卷凉飚送晚香。
天女群参青叶髻，水仙争护紫荷囊。
一丝不挂根尘净，莫怪先生久覆觞。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。